A batalla de Monte Castello estió una batalla escaicita entre o 24 de noviembre de 1944 y o 22 de febrero de 1945 en a localidat de Monte Castello (montes Apeninos, Reino d'Italia), en o marco d'a Campanya d'Italia mientres a Segunda Guerra Mundial, en a quala luitoron d'una man as tropas de l'Exercito brasilenyo (a dita Fuerza Expedicionaria Brasilenya) mandatas por Mascarenhas de Moraes contra tropas d'a Wehrmacht d'o Tercer Reich mandatas por Eccart von Gablenz, con redota d'istas zagueras en a que estió a mas important batalla con partecipación brasilenya en a Segunda Guerra Mundial. Ta os brasilenyos, ye un batalla prou simbolica, en estar a suya planificación y desembolique feitos exclusivament por brasilenyos sin partecipación d'atras nacions d'os Aliatos, encara que no ye una batalla significativa d'ista campanya, dimpués d'a batalla de Montecassino (a on tamién heban partecipato tropas brasilenyas).